Bybelskool » Lukas 22:1-71 – Die Seun van God ly vir ons
Lukas 22:1-71 – Die Seun van God ly vir ons
Written by Chris van Wyk. Posted in Lukas
Die drama rondom Jesus verhoog al hoe meer in intensiteit. Terwyl Hy nog vol in die bediening staan, en die volk gretig na sy woorde luister, word Jesus se dood deur die Joodse leiers beplan. En 'n gulde geleentheid doen hom voor met die Satan wat in Judas invaar en aanbied om vir Jesus te verraai. Judas doen dit waarskynlik omdat hy op een of ander manier teleurgestel is in Jesus – die Satan omdat hy onbewus was van God se plan met Jesus se kruisdood en opstanding.
Op die Donderdag, die eerste dag van die fees van die ongesuurde brood, of te wel die Paasfees, stuur Jesus vir twee van die binnekring dissipels, Petrus en Johannes, om alles reg te kry. Waarskynlik doen Hy dit so sodat Judas nie die plek te wete sou kom nie, en Hy die Paasmaaltyd met sy dissipels sou kon eet, sonder inmenging van die Joodse leiers. Sommige geleerdes dink dat die bokamer wat gereedgemaak is, die huis van Maria was, die ma van Johannes Markus, waarvan ons later in Handelinge lees (12:12).
Let op dat Lukas die dissipels hier apostels noem – dit beteken gestuurdes – een van 5 keer wat hy dit doen (die ander kere is: 6:13 – albei titels reg aan die begin met hulle verkiesing; 9:10 – met hulle eerste volwaardige sending; 17:5 – terwyl hulle op reis is na Jerusalem; 24:10 – na die opstanding). Dat dit by die pasga-nagmaal is, is nogal vir my betekenisvol, omdat dit iets sê van die feit dat die nagmaal dié samebindende teken van Christelike gemeenskap reg oor die wêreld is.
By die paasmaaltyd is daar vier keer wyn gedrink as deel van die seremonie, waarvan Lukas hier twee spesifiek noem, waarskynlik die tweede en derde onderskeidelik (die derde was "die beker van danksegging" waarvan ons in 1 Kor 10:16 lees). Let op dat Judas deel het aan die nagmaal, maar dat dit hom nie keer om Jesus te verraai nie – hoe tragies!
Hierdie gesprek oor wie die belangrikste is, is betekenisvol, omdat Jesus deur sy kruisdood sy punt gaan onderstreep, en dit is dat dié een wat dien, die grootste is. Nogal iets wat ons Westerse waardesisteem op sy kop omkeer. Tog belowe Jesus vir hulle 'n wonderlike toekoms wat 'n heersersposissie in die koninryk insluit.
Maar, dié gesindheid van diens is iets wat eers na die uitstorting van die Heilige Gees moontlik sou raak. Petrus se bravade tot diensbaarheid word deur Jesus afgewys. Let op hoe Jesus vir Petrus alreeds ingetree het dat hy die geloof sou behou en tot inkeer sou kom.
Let op hoe Jesus se opdragte van vroeër, dat hulle geen kos vir die pad moet vat nie, hier verander word, om 'n ander Skrifgedeelte te vervul. Dit beteken vir my dat 'n mens nie enige opdrag in die Skrif op jouself van toepassing moet maak, sonder om die konteks waarbinne Jesus iets gesê het, en jou eie in af te neem nie. Veral nie met iets soos kos en klere nie.
Die intensiteit van Jesus se lyding neem toe, met die worsteling in Getsemane. Die stryd is nie net swaar weens dít wat vir Hom voorlê nie, maar ook omdat dié wat Hy gekies het om saam met Hom te wees, nie in staat is om Hom bystaan nie, en Hy diep alleen en eensaam in sy stryd voel. Selfs die engel wat Hom kom versterk, is nie genoeg om te keer dat sy sweet (in die nag!) soos bloeddruppels van Hom af tap nie.
Jesus se worsteling verdiep verder, met die verraad van een uit sy reisgenote, Judas. Met die gebruiklike soengroet tussen 'n rabbi en sy leerling wys Judas vir Jesus uit, en Hy word in hegtenis geneem.
Jesus se verhoor begin, maar eers fokus Lukas op die verloëning van Petrus, wat soos die verraad van Judas bydra tot Jesus se lyding. In die vroeë oggendure van die Vrydag net voor die sabbatdag, faal Petrus se bravade hom.
Jesus word bespot en in 'n skynverhoor veroordeel oor sy aanspraak dat Hy die Seun van God is.
WEEK 1: Lukas 1:1-4:13
Lukas 1:1-56 – Twee Godsmanne word vir twee Godsvroue belowe
Lukas 1:57-80 – God se lig rig ons voetstappe op die pad van vrede
Lukas 2:1-52 – Verlosser, Christus, Here
Lukas 3:1-38 – Jesus is familie van alle mense
Lukas 4:1-13 – Jesus deurstaan die toets
WEEK 2: Lukas 4:14-9:50
Lukas 4:14-5:39 – Jesus het gekom vir armes, gevangenes, blindes en onderdruktes
Lukas 6:1-49 – Luister en Leef
Lukas 7:1-50 – Jesus het gelowiges en twyfelaars lief
Lukas 8:1-56 – Toegewy aan God in voor- en teëspoed
Lukas 9:1-50 – God is getrou om ons alles te gee wat ons in die bediening nodig het
WEEK 3: Lukas 9:51-19:44
Lukas 9:51-11:54 – Gefokus op God en die naaste
Lukas 12:1-13:35 – God sorg vir sy kinders in gevaar
Lukas 14:1-15:32 – God het 'n hart vir verlorenes
Lukas 16:1-17:37 – Dissipels leef met integriteit en genade
Lukas 18:1-19:44 – God is meer as gewillig om gebede te beantwoord
WEEK 4: Lukas 19:45-24:53
Lukas 19:45-20:47 – Jesus het nie net 'n groot intellek nie, maar veral diep wysheid
Lukas 21:1-38 – Volhard in waaksaamheid en gebed
Lukas 23:1-56 – Die Onskuldige sterf vir ons die skuldiges
Lukas 24:1-53 – Jesus het werklik opgestaan
Lees die vier evangelies en Handelinge
Droom – Doel – Doen
Oct 6, 2021 | #
Hi Karin, jy kan kyk by https://bybelskool.com/hebreers-511-620-gaan-voort-na-volwassenheid-en-hou-stewig-vas-aan-die-hoop-wat-voorle/ Daar skryf ek onder andere:
Die begin kwessies van die Christelike geloof kan 'n mens verhinder om geestelik volwasse te word. Hoekom? Nie net omdat hulle só vasgevang kan word daarin dat hulle nie geestelik volwasse word nie, maar omdat dit eintlik onmoontlik is om iemand wat van dié dinge afvallig geword het – nádat hulle die hemelse gawe gesmaak het, deel gekry het aan die Heilige Gees, die goeie woord van God gesmaak het, sowel as die kragte van die komende bedeling – om dié mense weer opnuut tot bekering te bring. Hulle het wat hulleself betref eintlik die Seun van God opnuut gekruisig en openlik tot skande gemaak, sê die skrywer.
Die boodskap het dan nie sy vrug in hulle gedra nie, en deur weereens op die begin kwessies te fokus, gaan nie maklik enige verandering by hulle bring nie. Dit sal net 'n wonder van God wees wat in sulke gevalle mense tot inkeer kan bring.
Ek hou van die manier waarop William Lane dit sê: "If those who have enjoyed a full and authentic Christian experience should then fall away, a renewal to repentance is impossible" (Word kommentaar). Let op die "if" en die "should", want die skrywer dink nie só iets is regtig moontlik nie.
Hy sê wel: "Dit is immers onmoontlik om hulle wat eenmaal verlig is, wat die hemelse gawe gesmaak, en deel gekry het aan die Heilige Gees, en wat die goeie woord van God gesmaak, en ook die kragte van die komende bedeling, en tog afvallig geword het, weer opnuut tot bekering te bring, aangesien hulle wat hulleself betref, die Seun van God opnuut kruisig en openlik tot skande maak," (Hebr. 6:4-6 in BDV).
Hoekom sou ons dit só erg wees, as 'n mens ter wille van die argument sou bedink? Want dit sou beteken dat die lewende God aktief teengestaan word. Dit is egter iets wat eintlik nie kan gebeur nie.
Daarom is die skrywer nie regtig bekommerd oor die geloofsgemeenskap in Rome nie, want hy is oortuig dat hulle die pad met God na volwassenheid sal stap: "Maar selfs wanneer ons só praat, geliefdes, is ons, wat julle betref, oortuig van beter dinge wat betrekking het op verlossing." (Hebr. 6:9). Die Here is immers nie onregverdig nie, sien raak wat hulle vir Hom en vir die ander "heiliges" doen. Hy wil net baie graag hê dat elkeen van hulle enduit dieselfde ywer sal toon om die wedloop wat vir hulle voorlê te voltooi, soos dié wat hulle voorgegaan het. In hfst. 11-12 sal hy verder daaroor uitbrei.
Karin de Kock
Goeie more Ds Chris,
Dankie dat ek uit Namibië ook ń vraag kan vra.
Hoe moet ń mens Hebreërs 6:4-9 verstaaan?
Oct 4, 2021 | #
Die vroeë kerk het Openbaring 1:10 se verwysing na die dag van die Here op die Sondag betrek, bv die bekende onderrig van die Didage. Jy kan verder lees by https://bybelskool.com/waarom-vier-ons-nie-meer-die-sabbat-soos-dit-in-die-wet-gebied-word-nie/ en https://bybelskool.com/sabbat/
Sep 30, 2021 | #
Kan jy moontlik vir my verduidelik hoekom jy die dag van die Here as Sondag uitbeeld. Ek sal ook teksverse wat dit ondersteun waardeer.
Waardeer die terugvoer!
Sep 29, 2021 | #
Baie dankie die het die stuk in JAKOBUS vir my Baie beter laat verstaan, baie dankie geseend is jy met die uitleg
Sep 27, 2021 | #
Hi Willie, nee, ek het nog nie die pad van akkreditasie gestap nie. Dit is net vir privaat verryking.
In Spreuke 5:7-14 borduur die pa voort op die versoeking van die vreemde vrou en waarsku al sy seuns teen die effek wat ontrouheid in die huwelik op jouself kan hê. Ontrouheid in die huwelik is nie speletjies nie! Dit lei tot 'n private hel en publieke skandes, sê Spreuke. Natuurlik is daar genade en vergifnis – so leer ons in die NT. Maar, voorsorg is beter as nasorg.
In Spreuke 5:15-21 keer die pa die situasie om. Sal jy nou graag wil hê iemand anders moet by jou vrou kom slaap? Stellig nie, so, waarom dit aan iemand anders doen? Die punt van die verbod op ontrou is om volle vreugde te vind in die huwelik met die vrou (of man) wat die Here vir jou gegee het. Vers 15: "Drink water uit jou eie opgaarput, en lopende water uit jou eie bron." Jou vrou moet vir jou alleen wees en nie vir ander saam met jou nie!
Vers 18 herhaal dit: "Mag jou waterbron geseënd wees; verheug jou oor die vrou van jou jeug."
Let op dat hier in die enkelvoud gepraat word, want dit was altyd die ideaal dat die huwelik monogaam sal wees, soos Jesus helder in Matteus 19 vir ons leer op grond van Genesis 2. Poligamie het via die nageslag van Kain pos gevat, en selfs die Israeliete het die nasies daarin begin navolg. Maar, dit was nooit God se skeppingsdoel met die mens nie. Laat jou vrou (of man) jou dus bedwelm, en niemand anders nie, want God sien en reageer op alles wat jy doen. Hierdie waarskuwing het daarby ook 'n geestelike kant, want die Here sien dit alles raak. Jou sonde sal jou inhaal, jy sal sterf deur só 'n gebrek aan selfbeheersing.
Spreuke 5 vers 15 en 18a se uiteensetting asb. hoe moet dit toegepas word in vandag se lewe en persoonlike lewe?